**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2020** | **2021** | **2022** | **2023** |
| **Príjmy verejnej správy celkom** | **5 960 000** | **6 590 000** | **6 920 000** | **7 250 000** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **5 960 000** | **6 590 000** | **6 920 000** | **7 250 000** |
| *Rozpočtové prostriedky* | 5 960 000 | 6 590 000 | 6 920 000 | 7 250 000 |
| *EÚ zdroje* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **3 140 000** | **5 720 000** | **6 010 000** | **6 300 000** |
| v tom: za každý subjekt verejnej správy / program zvlášť | 0 | 0 | 0 | 0 |
| ***z toho:*** |  |  |  |  |
| ***- vplyv na ŠR*** | **3 140 000** | **5 720 000** | **6 010 000** | **6 300 000** |
| *Rozpočtové prostriedky MK SR* | 3 140 000 | 5 720 000 | 6 010 000 | 6 300 000 |
| *EÚ zdroje* | 0 | 0 | 0 | 0 |
| *spolufinancovanie* | 0 | 0 | 0 | 0 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **0** | **0** | **0** |
| ***- vplyv na ŠR*** | **0** | **0** | **0** | **0** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **3 140 000** | **3 300 000** | **3 470 000** | **3 630 000** |
| v tom: MK SR | 0 | 0 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **+2 420 000** | **+2 540 000** | **+2 660 000** |

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Návrh zvýšenia tzv. vratiek na 33 % - nú sadzbu je v tabuľke 2.1 načrtnutý v zmysle príjmov a výdavkov štátu, za predpokladu, že budú realizované všetky očakávané registrované projekty v rámci Programu 5 Audiovizuálneho fondu (ďalej aj „fond“), ktorého sa tieto   
tzv. vratky týkajú (prepočty v časti 2.2.4).

Podľa § 29 zákona č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov sa tento program realizuje zo štátneho rozpočtu v rámci schválených limitov Ministerstva kultúry Slovenskej republiky (ďalej aj „ministerstvo“) na príslušné rozpočtové obdobie.

Pokiaľ by platilo zachovanie aktuálnej 20 % - nej sadzby tzv. vratiek, ministerstvo ráta s preplatením nákladov v rámci svojich limitov, pričom pri navýšení na 33 % - nú sadzbu je potrebné zabezpečiť navýšenie limitov ministerstva.

Navrhovaný nástroj má aj po navýšení očakávaný celkový zisk pre štát 0,91 mil. eur priemerne za rok pri všetkých uvedených predpokladoch nižšie.

Predpoklady boli vybrané na základe plánovania „maximálnych možných súm“, s ktorými je potrebné rátať pri plnom využití tohto nástroja. Podľa doterajších skúseností je možné, že bude dopyt zaregistrovaných projektov po tzv. vratkách nižší ako táto predikcia, avšak neodporúčame výpočty pre predikované obdobie znižovať z dvoch hlavných dôvodov:

1. Nedostatok dát: V rokoch 2015 a 2016, kedy platila hranica minimálnych výdavkov 2 mil. Eur, sa z 5 registrovaných projektov realizovali 3 projekty. V roku 2017, odkedy je minimálna hranica výdavkov 150 000 Eur, je zaregistrovaných už 12 projektov, pri ktorých ešte nie je jasné, či sa zrealizujú alebo nie. Na realizáciu majú od zaregistrovania 3 roky.

Z doterajších skúseností bola hranica 2 mil. Eur pre tvorcov ťažšie dosiahnuteľná. Pri súčasnej nižšej minimálnej sume je veľmi pravdepodobné, že sa projekty budú realizovať   
vo väčších množstvách.

2. je nutné rátať s možnosťou, že sa zrealizuje maximum registrovaných projektov, nakoľko je podľa zákona (vyššie) registrovaný projekt oprávnený žiadať o vratku, pokiaľ splní stanovené podmienky. Momentálne nie je dostatok dát, ktoré by vyvracali predpoklad, že sa projekty budú realizovať. Od roku 2017, odkedy platí znížená suma oprávnených výdavkov, sa môžu skoro všetky zaregistrované projekty ešte realizovať. Pri alokácii prostriedkov na vratku je nutné s „rezervovanou sumou“ rátať až do doby 3 rokov   
od zaregistrovania projektu. Pokiaľ suma nebude minutá, presunie sa ako rezerva pre ďalšie filmové projekty.

**2.2. Popis a charakteristika návrhu**

**2.2.1. Popis návrhu:**

Akú problematiku návrh rieši? Kto bude návrh implementovať? Kde sa budú služby poskytovať?

Navrhované opatrenie zvyšuje percentuálny podiel dotácie, ktorú fond poskytuje na podporu audiovizuálneho priemyslu z 20 % oprávnených výdavkov na 33 % oprávnených výdavkov uhradených v súvislosti s realizáciou filmového projektu. Pri predpoklade nadobudnutia účinnosti navrhovaného predpisu k 1. januáru 2020 úprava počíta s prechodným ustanovením, podľa ktorého budú žiadosti o podporu predložené fondu od 1. 1. 2020 do 31. 12. 2020 vybavené podľa znenia účinného do 31. 12. 2019, teda v pôvodnej sadzbe 20 %.

Filmové dotácie (tzv. „vratky“) sú nástrojom podpory audiovizuálneho priemyslu. Ich úlohou je motivovať producentov, aby natáčali v konkrétnej krajine, ktorá im po dokončení projektu spätne preplatí časť nákladov, ktoré v tejto krajine preinvestovali. Takéto filmové projekty fungujú aj na báze spolupráce domácej a zahraničnej produkčnej spoločnosti, pričom preplatenie tzv. vratiek administratívne pripravuje domáci filmový partner.

Do roku 2015 Slovenská republika nepoužívala filmové vratky ako nástroj podpory audiovizuálneho priemyslu. Od roku 2015 funguje v rámci fondu program 5 – Podpora audiovizuálneho priemyslu v Slovenskej republike, cez ktorý sa tvorcom filmov   
vracia časť nákladov. Tzv. vratky predstavujú 20 % z oprávnených výdavkov, ktoré sú definované ako nie verejné výdavky a zároveň výdavky minuté na Slovensku. Oprávnené výdavky teda zahŕňajú odmeny fyzickým osobám, úhrady tovarov a služieb.

V auguste roku 2017 sa novelizovala vyhláška Ministerstva kultúry Slovenskej republiky   
č. 165/2014 Z. z. o filmovom projekte, ktorá upravila výšku minimálnej sumy, z ktorej môže byť hradených 20 % kompenzácie pre realizátorov filmového projektu. Z pôvodnej minimálnej sumy oprávnených výdavkov uhradených v súvislosti s vytvorením filmového projektu 2 mil. eur, ktorá bola vnímaná filmármi ako príliš vysoká, sa minimálna suma oprávnených výdavkov znížila na 150 000 eur, resp. 300 000 eur. Táto zmena sa ukázala ako výhodná, nakoľko sa počet registrovaných filmových projektov zdvojnásobil z 12 v roku 2017 na 26 v roku 2018. V čase predkladania tejto analýzy ešte nie je známe, koľko   
zo žiadateľov o podporu audiovizuálneho priemyslu, ktorým fond zaregistroval filmové projekty v roku 2018 bude žiadať o vyplatenie podpory audiovizuálneho priemyslu, teda tzv. vratku. Každý žiadateľ o podporu audiovizuálneho priemyslu si môže tzv. vratku nárokovať v lehote troch rokov od kedy mu fond vydal osvedčenie o registrácii filmového projektu. Viď viac § 22a a nasl. zákona č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov.

..........................................................................................................................................

**2.2.2. Charakteristika návrhu:**

**x** zmena sadzby

zmena v nároku

nová služba alebo nariadenie (alebo ich zrušenie)

kombinovaný návrh

iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **r** | **r + 1** | **r + 2** | **r + 3** |
| Indikátor ABC |  |  |  |  |
| Indikátor KLM |  |  |  |  |
| Indikátor XYZ |  |  |  |  |

**2.2.4. Výpočty vplyvov na verejné financie**

V Tabuľke 2.2.4.1 projektujeme príjmy a výdavky štátu na filmové projekty na základe dostupných dát z AVF. Štát na jednej strane vypláca zo svojho rozpočtu časť oprávnených nákladov na realizované filmové projekty. Na druhej strane tým stimuluje investície do filmu, z ktorých sa cez ekonomickú aktivitu na Slovensku (dane, odvody) časť vracia naspäť   
do rozpočtu. Kvôli obmedzenému množstvu historických dát je potrebné brať do úvahy všetky nižšie opísané predpoklady a podmienky použité v modeli.

Príjmy sú odhadom stanovené sumy vyzbierané na daniach a odvodoch (riadok 7 – 9)   
na základe percentuálnych odhadov príjmov pre štát: predpokladáme, že z investície   
na filmový projekt sa do rozpočtu vráti 18 – 23 % (percento použité podľa analogickej českej štúdie (KPMG, 2015)). Výdavky štátu sú vyrátané ako celkové sumy tzv. vratiek pre filmové projekty (riadok 5). Úplné ekonomické benefity sú vyčíslené nielen ako celkové sumy investované do filmového projektu na Slovensku, ale aj ako sumy s pridaným multiplikačným efektom, ktorým sa dá určiť celkový ekonomický dopad investície. Filmová produkcia má totiž okrem priameho ekonomického dopadu aj dopad nepriamy: napr. filmári pricestujú aj   
so svojimi rodinami, míňajú tu svoje peniaze, zvyšuje sa kvalifikácia domácich filmárov, dochádza k regionálnemu rozvoju, propagácii krajiny v zahraničí a následnému rozvoju cestovného ruchu. Multiplikátor bol modelovo vyčíslený na 1,9 podľa analogickej českej štúdie (KPMG, 2015: viď s. 1).

Na základe dát z roku 2015 – 2018 bolo možné projektovať lineárny vývoj objemu investícií na filmové projekty na Slovensko na roky 2019 - 2023. Následne bol spravený odhad vývoja pri zachovaní 20 % - nej sadzby tzv. vratiek na filmové projekty, ako aj odhad následkov   
po zmene na 33 % - nú sadzbu tzv. vratiek. Pri navýšení tzv. vratiek na 33 % - nú sadzbu sa projektuje navýšenie záujmu o participáciu na programe podľa 2 alternatív: o 5 % aj o 10 %. Toto číslo je konzervatívny odhad, keďže ani z iných krajín zatiaľ nie je možné odpozorovať o koľko sa po navýšení sadzby zvýšil záujem o túto službu, z dôvodu, že sa toto navýšenie udialo nedávno.

Kvôli prechodnému ustanoveniu, ktoré počíta ešte s pôvodnou sadzbou vratky počas roku 2020, je odhad pre rok 2020 vypočítaný z lineárnej predikcie objemu projektov a zo sadzby 20 %. S nárastom objemu filmovej produkcie model počíta až od roku 2021.

Výsledky predkladanej analýzy sú závislé najmä od dvoch predpokladov: je to jednak percentuálna miera návratnosti do štátnej pokladnice, jednak multiplikačný koeficient.   
Pri zachovanej úrovni multiplikátora (=1,9) by sa príjmy a výdavky štátu vyrovnali, ak by miera návratnosti klesla na 16 %. Obdobne, ak by z daní a odvodov išlo naspäť do rozpočtu 18 % (spodná hranica odhadu), štát by mal vyrovnanú bilanciu pri multiplikačnom koeficiente = 1,7.

Model v tabuľke 2.2.4.1 je tiež založený na zjednodušujúcom predpoklade,

* že všetky zaregistrované filmové projekty sa skutočne zrealizujú,
* že ich oprávnené náklady budú rovné plánovaným oprávneným nákladom,
* a že si požiadajú o vyplatenie tzv. vratky v tom istom roku, ako sa zaregistrovali.

Hoci je pravdepodobnejšie, že si žiadatelia o podporu audiovizuálneho priemyslu požiadajú   
o preplatenie časti oprávnených nákladov až v ďalšom roku, pre projektované výdavky   
v modeli to znamená iba odloženie vyplatenia do nasledujúceho obdobia.

Do výsledných dopadov na príjmy a výdavky štátu v Tabuľke 2.1 boli vybrané konzervatívne sumy, a to nasledovné. Pre analyzované roky bola pre príjem do štátneho rozpočtu a   
pre tzv. vratky od štátu na strane nákladov vybraná suma **pri 5 % - nom ročnom navýšení objemu zaregistrovanej filmovej produkcie do Programu 5.**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ***Tabuľka 2.2.4.1 (v mil. EUR)*** | | | | | | | ***predikcia - lineárny rast pri nezmenenej sadzbe 20 %*** | | | | | ***predikcia - stimulácia rastu 5% pri zmene sadzby na 33 %*** | | | ***predikcia - stimulácia rastu 10% pri zmene sadzby na 33 %*** | | |
| rok | |  | ***2015*** | ***2016*** | ***2017*** | ***2018*** | ***2019*** | ***2020*** | ***2021*** | ***2022*** | ***2023*** | ***2021*** | ***2022*** | ***2023*** | ***2021*** | ***2022*** | ***2023*** |
| objem zaregistrovanej filmovej produkcie pre program 5 AVF (celkový rozpočet plánovaný na produkciu zaregistrovaných filmov)\* | | 1 | 60,00 | 86,21 | 100,89 | 72,39 | 92,83 | 98,02 | 103,20 | 108,39 | 113,57 | **108,36** | **113,81** | **119,25** | **113,52** | **119,23** | **124,93** |
| percento oprávnených výdavkov k celkovému objemu\*\* | | 2 | 3,67% | 26,05% | 8,47% | 25,65% | 16,00% | 16,00% | 16,00% | 16,00% | 16,00% | **16,00%** | **16,00%** | **16,00%** | **16,00%** | **16,00%** | **16,00%** |
| maximálny objem oprávnených výdavkov (ak by sa všetky registrované projekty realizovali) (riadok 1 x 2) | | 3 | 2,20 | 22,46 | 8,54 | 18,57 | 14,85 | 15,68 | 16,51 | 17,34 | 18,17 | 17,34 | 18,21 | 19,08 | 18,16 | 19,08 | 19,99 |
| percentuálna sadzba pre vratky | | 4 | *20%* | *20%* | *20%* | *20%* | *20%* | *20%* | *20%* | *20%* | *20%* | ***33%*** | ***33%*** | ***33%*** | ***33%*** | ***33%*** | ***33%*** |
| maximálny objem vrátených oprávnených výdavkov (objem vratiek, ak budú všetky zaregistrované filmové projekty zrealizované a splnia podmienky pre vratky) = výdavok štátu (riadok 3x4) | | 5 | 0,44 | 4,49 | 1,71 | 3,71 | 2,97 | 3,14 | 3,30 | 3,47 | 3,63 | 5,72 | 6,01 | 6,30 | 5,99 | 6,30 | 6,60 |
| multiplikačný ekonomický efekt oprávnených výdavkov = celkový ekonomický dopad (odhad multiplikátora 1,9)\*\*\* (1,9 x riadok 3) | | 6 | 4,18 | 42,67 | 16,23 | 35,28 | 28,22 | 29,80 | 31,37 | 32,95 | 34,53 | 32,94 | 34,60 | 36,25 | 34,51 | 36,25 | 37,98 |
| príjem do štátneho rozpočtu - dane a odvody z celkového ekonomického dopadu | 18% (x riadok 6) | 7 | 0,75 | 7,68 | 2,92 | 6,35 | 5,08 | 5,36 | 5,65 | 5,93 | 6,21 | 5,93 | 6,23 | 6,53 | 6,21 | 6,52 | 6,84 |
| 20% (x riadok 6) | 8 | 0,84 | 8,53 | 3,25 | 7,06 | 5,64 | 5,96 | 6,27 | 6,59 | 6,91 | 6,59 | 6,92 | 7,25 | 6,90 | 7,25 | 7,60 |
| 23% (x riadok 6) | 9 | 0,96 | 9,82 | 3,73 | 8,11 | 6,49 | 6,85 | 7,22 | 7,58 | 7,94 | 7,58 | 7,96 | 8,34 | 7,94 | 8,34 | 8,74 |
| **celkový príjem - rozdiel príjmu a výdavku štátneho rozpočtu** | 18% (riadok 7-5) | **10** | **0,31** | **3,19** | **1,21** | **2,64** | 2,11 | 2,23 | 2,34 | 2,46 | 2,58 | **0,21** | **0,22** | **0,23** | **0,22** | **0,23** | **0,24** |
| 20% (riadok 8-5) | **11** | **0,40** | **4,04** | **1,54** | **3,34** | 2,67 | 2,82 | 2,97 | 3,12 | 3,27 | **0,87** | **0,91** | **0,95** | **0,91** | **0,95** | **1,00** |
| 23% (riadok 9-5) | **12** | **0,52** | **5,32** | **2,02** | **4,40** | 3,52 | 3,72 | 3,91 | 4,11 | 4,31 | **1,86** | **1,95** | **2,04** | **1,94** | **2,04** | **2,14** |
| **Dáta v hrubom orámovaní sú z databáz AVF pre program 5** | | | |  |  |  |  |  |  |  |  |  |  |  |  |  |  |
| **\*Roky 2019 až 2023 pre predikovaný na základe lineárnej regresie z predchádzajúcich štyroch hodnôt za roky 2015 až 2018.** | | | | | | | | | | | |  |  |  |  |  |  |
| **\*\*Odhad pre roky 2019 až 2023 podľa priemerného pomeru celkového rozpočtu a oprávnených nákladov za predchádzajúce roky 2015 až 2018.** | | | | | | | | | | | | | |  |  |  |  |
| **\*\*\*Odhad multiplikátora podľa štúdie KPMG v Českej republike v roku 2015.** | | | | | |  |  |  |  |  |  |  |  |  |  |  |  |

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2020** | **2021** | **2022** | **2023** |
| **Daňové príjmy (100)1** | **5 960 000** | **6 590 000** | **6 920 000** | **7 250 000** |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **5 960 000** | **6 590 000** | **6 920 000** | **7 250 000** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2020** | **2021** | **2022** | **2023** |
| **Bežné výdavky (600)** | **3 140 000** | **5 200 000** | **5 460 000** | **5 720 000** |  |
| Mzdy, platy, služobné príjmy a ostatné osobné vyrovnania (610) |  |  |  |  |  |
| Poistné a príspevok do poisťovní (620) |  |  |  |  |  |
| Tovary a služby (630)2 |  |  |  |  |  |
| Bežné transfery (640)2 | 3 140 000 | 5 200 000 | 5 460 000 | 5 720 000 |  |
| Splácanie úrokov a ostatné platby súvisiace s  úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** |  |  |  |  |  |
| Obstarávanie kapitálových aktív (710)2 |  |  |  |  |  |
| Kapitálové transfery (720)2 |  |  |  |  |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom** | **3 140 000** | **5 200 000** | **5 460 000** | **5 720 000** |  |

2 – výdavky rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | | **poznámka** | |
| **r** | **r + 1** | **r + 2** | | **r + 3** |
| **Počet zamestnancov celkom** |  |  |  | |  |  | |
| **z toho vplyv na ŠR** |  |  |  | |  |  | |
| **Priemerný mzdový výdavok (v eurách)** |  |  |  | |  |  | |
| **z toho vplyv na ŠR** |  |  |  | |  |  | |
| **Osobné výdavky celkom (v eurách)** | **0** | **0** | **0** | | **0** |  | |
| **Mzdy, platy, služobné príjmy a ostatné osobné vyrovnania (610)** |  |  |  | |  |  | |
| **z toho vplyv na ŠR** |  |  |  | |  |  | |
| **Poistné a príspevok do poisťovní (620)** |  |  |  | |  |  | |
| **z toho vplyv na ŠR** |  |  |  | |  |  | |
|  |  |  |  | |  |  | |
| **Poznámky:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |